**PZU Kindlustuse võistlus „Tallinna parim parkija!“**

**Võistlusreeglid**

1. Võisteldakse oskuses parkida sõiduk ühe manöövriga võimalikult täpselt kahe sõiduki ja parkimisjoonte vahele.
2. Punktis 1 nimetatud manööver peab olema sooritatud tagurdades.
3. Muud manöövrid peale punktis 1 nimetatud manöövri ei ole lubatud.
4. Manööver tuleb sooritada 25 sekundi jooksul.
5. Pargitud sõiduki lõppasendis ei tohi sõiduk olla ületanud parkimiskohta tähistavaid jooni.
6. Võitjaks loetakse võistleja, kelle sõiduk on pargitud asendis korrektseim. Iga võistleja soorituse järel mõõdetakse sõiduki ühe külje rehvide kaugust parkimiskohta tähistava piirdejoone äärest. Täpne kaugus piirdejoonest, mille saavutamine on võistluse eesmärk, sätestatakse võistluse toimumise päeval vahetult enne võistluse algust. Parkimise lõpetamisel tuleb rool keerata otse.
7. Võistlusel tohib kasutada ainult võistluse korraldaja määratud sõidukit.
8. Keelatud on kasutada parkimist hõlbustavaid vahendeid: parkimisandurid,
-kaamerad, radarid jne. Samuti ei ole lubatud kasutada välist abi, näiteks juhendajat. Lubatud on kasutada sõiduki küljepeegleid ja tahavaatepeeglit.
9. Võistleja kõrvalistmel on näitleja, kes häirib juhti verbaalselt.
10. Kaasvõistlejate häirimine ajal, kui teine võistleja sooritab võistluse käigus parkimismanöövrit, ei ole lubatud. Seda reeglit eirav võistleja diskvalifitseeritakse.
11. Juhul, kui kahe või enama võistleja tulemused on samaväärsed ja selle kaudu ei ole võimalik võitjat kindlaks teha, otsustatakse võitja loosimise teel žüriiliikmete osavõtul.
12. Võitjale antakse auhind üle vastavalt võistluse osalemistingimustes sätestatule.
13. Võistluse korraldaja ei vastuta võistlejatele tekkinud kahju eest.
14. Võistlusel osalemisega kinnitab võistleja, et on tutvunud ning nõustunud võistlusreeglite ja osalemistingimustega.